turjo4nis/wikipedia-bn-dump-20250701 huggingface dataset:
প্যাডি কনসিডাইন

প্যাট্রিক জর্জ কনসিডাইন (; জন্ম: ৫ সেপ্টেম্বর ১৯৭৩) একজন ইংরেজ অভিনেতা, পরিচালক, চিত্রনাট্যকার ও সঙ্গীতশিল্পী। তাকে প্রায়ই চলচ্চিত্র নির্মাতা শেন মেডোসের সাথে কাজ করতে দেখা যায়। তিনি দুটি বাফটা পুরস্কার, তিনটি ইভনিং স্ট্যান্ডার্ড ব্রিটিশ চলচ্চিত্র পুরস্কার, ব্রিটিশ ইন্ডিপেন্ডেন্ট চলচ্চিত্র পুরস্কার এবং ২০০৭ সালে ভেনিস চলচ্চিত্র উৎসব থেকে শ্রেষ্ঠ স্বল্পদৈর্ঘ্য চলচ্চিত্র বিভাগে একটি রৌপ্য সিংহ অর্জন করেন।

তার প্রথম গুরুত্বপূর্ণ চরিত্রে কাজ ছিল মেডোসের আ রুম ফর রোমিও ব্রাস (১৯৯৯)-এ মোরেল চরিত্রে অভিনয়। তার প্রথম প্রধান চরিত্রে কাজ ছিল পাভেল পাভ্লিকভ্‌স্কির লাস্ট রিসোর্ট (২০০০)-এ অ্যালফি চরিত্র, যার জন্য তিনি তেসালোনিকি চলচ্চিত্র উৎসব থেকে শ্রেষ্ঠ অভিনেতার পুরস্কার লাভ করেন। ২০০০-এর দশকের শুরু জুড়ে তিনি ইন আমেরিকা (২০০৩), মাই সামার অব লাভ (২০০৪) চলচ্চিত্রে প্রধান চরিত্রে এবং ডক্টর স্লিপ (২০০২) ও টুয়েন্টিফোর আওয়ার পার্টি পিপল (২০০২) চলচ্চিত্রে পার্শ্ব চরিত্রে অভিনয় করেন। মেডোসের প্রতিশোধধর্মী চলচ্চিত্র ডেড ম্যান্‌স শুজ (২০০৪)-এ রিচার্ড চরিত্রের জন্য তিনি শ্রেষ্ঠ ব্রিটিশ অভিনেতা বিভাগে এম্পায়ার পুরস্কার অর্জন করেন এবং শ্রেষ্ঠ অভিনেতা বিভাগে ব্রিটিশ ইন্ডিপেন্ডেন্ট চলচ্চিত্র পুরস্কারের মনোনয়ন লাভ করেন।

টেলিভিশনে কনসিডাইন পিইউ-২৩৯ (২০০৬), মাই জিঙ্ক বেড (২০০৮), রেড রাইডিং (২০০৯), ও বিবিসির ধারাবাহিক ইনফর্মার (২০১৮)-এ প্রধান চরিত্রে এবং দ্য সাসপিশন অব মিস্টার হুইচার-এ গোয়েন্দা ইনস্পেক্টর জ্যাক হুইচার চরিত্রে নাম ভূমিকায় অভিনয় করেন। এছাড়া তিনি বিবিসির গ্যাংস্টার ধারাবাহিক পিকি ব্লাইন্ডার্স (২০১৬)-এ ছোট পুনরাবৃত্তিমূলক চরিত্রে এবং এইচবিওর ছোট ধারাবাহিক দি আউটসাইডার (২০২০)-এ অভিনয় করেন। ২০২২ সালে তিনি এইচবিওর কল্পনাধর্মী মহাকাব্যিক ধারাবাহিক হাউজ অব দ্য ড্রাগন-এ রাজা ১ম ভিসেরিস টারগেরিয়ান চরিত্রে অভিনয় করেন।

প্রারম্ভিক জীবন
কনসিডাইন ১৯৭৩ সালের ৫ই সেপ্টেম্বর স্ট্র্যাফোর্ডশায়ারের বার্টন আপন ট্রেন্টে জন্মগ্রহণ করেন এবং এখনও সেখানেই বসবাস করছেন। তিনি এবং তার ভাই ও চার বোন বার্টনের ছোট গ্রাম উইনশিলে বেড়ে ওঠেন। তার পিতা মার্টিন জোসেফ কনসিডাইন আইরিশ ছিলেন। কনসিডাইন অ্যাবট বেনে সিনিয়র স্কুল ও বার্টন কলেজে পড়াশোনা করেন। ১৯৯০ সালে কনসিডাইন বার্টন কলেজে প্রদর্শন কলায় জাতীয় ডিপ্লোমার জন্য ভর্তি হন, সেখানেই তার শেন মিডোসের সাথে পরিচয় হয়।

১৯৯৪ সালে কনসিডাইন আলোকচিত্র নিয়ে পড়াশোনা করতে ব্রাইটন বিশ্ববিদ্যালয়ে ভর্তি হন। সেখানে তিনি প্রামাণ্যচিত্র নির্মাতা পল রিসের অধীনে অধ্যয়ন করেন। ব্রাইটনে পড়াকালীন তিনি এক সময় সেখান থেকে বাদ পড়ার ঝুঁকিতে পড়েন, কিন্তু অবশেষে প্রথম শ্রেণিতে স্নাতক সম্পন্ন করেন।

তথ্যসূত্র

বহিঃসংযোগ
 

১৯৭৩-এ জন্ম
জীবিত ব্যক্তি
২০শ শতাব্দীর ইংরেজ অভিনেতা
২১শ শতাব্দীর ইংরেজ অভিনেতা
আইরিশ বংশোদ্ভূত ইংরেজ ব্যক্তি
ইংরেজ চলচ্চিত্র অভিনেতা
ইংরেজ টেলিভিশন অভিনেতা
বার্টন আপন ট্রেন্টের ব্যক্তি
বার্টন কলেজের প্রাক্তন শিক্ষার্থী
ব্রাইটন বিশ্ববিদ্যালয়ের প্রাক্তন শিক্ষার্থী
স্ট্র্যাফোর্ডশায়ারের অভিনেতা
অ্যাসপারগারের সংলক্ষণে আক্রান্ত ব্যক্তি
থিয়েটার ওয়ার্ল্ড পুরস্কার বিজয়ী
উমর রশিদ

উমর রশিদ ( উর্দু :  ) (জন্ম ২৫ ডিসেম্বর ১৯৬২) একজন পাকিস্তানি প্রথম-শ্রেণীর ক্রিকেটার যিনি ১৪৬টি প্রথম-শ্রেণীর এবং ১০২টি লিস্ট এ ম্যাচ খেলেছেন।

তথ্যসূত্র

বহিঃসংযোগ 
 

পাকিস্তান ন্যাশনাল শিপিং কর্পোরেশনের ক্রিকেটার
পাকিস্তান অটোমোবাইলস কর্পোরেশনের ক্রিকেটার
করাচির ক্রিকেটার
ইউনাইটেড ব্যাংক লিমিটেডের ক্রিকেটার
হায়দ্রাবাদের (পাকিস্তান) ক্রিকেটার
করাচি থেকে আগত ক্রিকেটার
পাকিস্তানি ক্রিকেটার
জীবিত ব্যক্তি
১৯৬২-এ জন্ম
আহমেদ রশিদ (ক্রিকেটার)

আহমেদ রশিদ ( উর্দু :  ) (জন্ম ৮ জুন ১৯৯১) একজন পাকিস্তানি ক্রিকেট খেলোয়াড়।   তিনি ১৯টি প্রথম-শ্রেণীর এবং ৭টি লিস্ট এ ম্যাচ খেলেছেন।

তথ্যসূত্র 

পাকিস্তান কাস্টমসের ক্রিকেটার
মুলতানের ক্রিকেটার
পাকিস্তানি ক্রিকেটার
১৯৯১-এ জন্ম
জীবিত ব্যক্তি
ঢাকা বিভাগের সরকারি মাধ্যমিক বিদ্যালয়ের তালিকা

এটি ঢাকা বিভাগ এর সরকারি মাধ্যমিক বিদ্যালয় সমূহের একটি তালিকা। উক্ত তালিকার শিক্ষাপ্রতিষ্ঠানসমূহ বাংলাদেশ সরকার এর মাধ্যমিক ও উচ্চশিক্ষা অধিদপ্তর কর্তৃক নিয়ন্ত্রিত। সর্বাধিক সাধারণ ব্যবহৃত পাঠ্যক্রম হচ্ছে জাতীয় শিক্ষাক্রম ও পাঠ্যপুস্তক, যার দুটি সংস্করণ রয়েছে– একটি বাংলা এবং অপরটি ইংরেজি সংস্করণ।

ঢাকা জেলা

ফরিদপুর জেলা

টাঙ্গাইল জেলা

কিশোরগঞ্জ জেলা

নারায়ণগঞ্জ জেলা

গাজীপুর জেলা

গোপালগঞ্জ জেলা

মাদারীপুর জেলা

মানিকগঞ্জ জেলা

মুন্সীগঞ্জ জেলা

নরসিংদী জেলা

রাজবাড়ী জেলা

শরীয়তপুর জেলা

তথ্যসূত্র 

ঢাকা বিভাগের শিক্ষাপ্রতিষ্ঠান
বাংলাদেশের শিক্ষাপ্রতিষ্ঠান
বাংলাদেশের শিক্ষা সম্পর্কিত তালিকা
বাংলাদেশের বিদ্যালয়ের তালিকা
ইউসুকে মাতসুও

ইউসুকে মাতসুও (, ; জন্ম: ২৩ জুলাই ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব উরাওয়া রেড ডায়মন্ডসের হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেলেন।

প্রারম্ভিক জীবন 
ইউসুকে মাতসুও ১৯৯৭ সালের ২৩শে জুলাই তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ 
 
 
 
 
 
 

১৯৯৭-এ জন্ম
জীবিত ব্যক্তি
জাপানি ফুটবলার
ফুটবল মধ্যমাঠের খেলোয়াড়
উরাওয়া রেড ডায়মন্ডসের খেলোয়াড়
জে১ লিগের খেলোয়াড়
জে২ লিগের খেলোয়াড়
রয়্যাল ফুটবল ক্লাব ভেস্টের্লোর খেলোয়াড়
পুরুষ ফুটবল মধ্যমাঠের খেলোয়াড়
রয়্যাল ফুটবল ক্লাব ভেস্টারলোর খেলোয়াড়
মিঞা চন্নূঁ তহসীল

মিঞা চন্নূঁ (    ) হল পাকিস্তানের পাঞ্জাব প্রদেশের খানেওয়াল জেলার একটি প্রশাসনিক মহকুমা ( তহসিল )। এর রাজধানী মিঞা চন্নূঁ শহর।

প্রশাসন 
মিঞা চন্নূঁ তহসিলটি প্রশাসনিকভাবে ২৯টি ইউনিয়ন পরিষদে বিভক্ত: 

বড় গ্রামীণ জনসংখ্যা ১০২/১৫ অন্তর্ভুক্ত। এল (মিঞা চন্নূঁ তহসিলের সবচেয়ে জনবহুল গ্রাম), ৯৬/১৫। এল এবং ১০৫/১৫। এল (ভাঞ্জরি)।

তথ্যসূত্র 

খানেওয়াল জেলা
উইকিউপাত্তে স্থানাঙ্ক আছে
পাঞ্জাব, পাকিস্তানের তহসিল
গণি মারকান

গণি মারকান ছিলেন ব্রিটিশ বার্মার প্রথম নির্বাচিত আরাকানি ভারতীয় আইনপ্রণেতাদের মধ্যে অন্যতম। তিনি আরাকান বিভাগের মংডু-বুথিডং নির্বাচনী এলাকা থেকে ১৯৩৬ সালের বর্মী সাধারণ নির্বাচনের সময় বার্মা আইন পরিষদে নির্বাচিত হন।

আইন পরিষদের সদস্যরা বর্মী জাতীয়, কায়িন, ইঙ্গ-বর্মান, ভারতীয়, চীনা ও ইউরোপীয় আসনের মধ্যে বিভক্ত ছিল। মারকান ভারতীয় বংশোদ্ভূত হওয়া সত্ত্বেও বর্মী জাতীয় বিভাগে নির্বাচিত হন। কারণ আরাকানি ভারতীয়রা নিজেদের স্থানীয় সম্প্রদায় বলে দাবি করেছিল, যেখানে অন্যান্য ভারতীয়রা ছিল অভিবাসী।

আরো দেখুন 

 রোহিঙ্গা জনগণ

তথ্যসূত্র 

রোহিঙ্গা রাজনীতিবিদ
বর্মী মুসলিম
বর্মী রাজনীতিবিদ
রাখাইন রাজ্যের ব্যক্তি
ভারতে নার্সিং

ভারতে নার্সিং হলো স্বাস্থ্য এবং জীবনযাত্রার মান উন্নত করার জন্য দেশের রোগীদের, পরিবারগুলি এবং সম্প্রদায়ের যত্ন নেওয়ার অভ্যাস।

ফ্লোরেন্স নাইটিংগেল 
ফ্লোরেন্স নাইটিঙ্গেল ছিলেন প্রথম মহিলা যিনি ভারতে নার্সিং এর উপর ব্যাপক প্রভাব ফেলেন এবং ভারতীয় অবস্থার বিশেষ করে সেনাবাহিনীতে গভীর জ্ঞান রাখেন। তিনি বেসামরিক জনগণের জন্য নার্সিং পরিষেবাতে আগ্রহী ছিলেন, যদিও তার প্রথম আগ্রহ ছিল ভারতে সেনাবাহিনীর কল্যাণ।

১৮৫৪ সালে (ক্রিমিয়ান যুদ্ধে), যখন মহিলা নার্সদের বিরল হিসাবে বিবেচনা করা হয়েছিল, ফ্লোরেন্স নাইটিঙ্গেল নার্সিংয়ে তার দক্ষতা দেখান। ফ্লোরেন্সের কাজের ফলে রাজকীয় কমিশন গঠন হয়। আর্মি মেডিকেল স্কুল ১৮৫৭ সালে প্রতিষ্ঠিত হয়। 
তিনি "নার্সদের নাইটিংগেল স্কুল" প্রতিষ্ঠা করেন। ১৯০৭ সালে, তিনি রাজা কর্তৃক "দ্য অর্ডার অফ মেরিট" লাভ করেন।

১৯শ শতক 
১৮৭১ সালে, মাদ্রাজের সরকারি জেনারেল হাসপাতালে নার্সিংয়ের প্রথম স্কুলটি চারজন ছাত্র নিয়ে ছয় মাসের ডিপ্লোমা মিডওয়াইফ প্রোগ্রামের সাথে শুরু হয়। মহিলাদের জন্য প্রথম নার্সিং স্কুলটি কানপুরের সেন্ট ক্যাথরিন হাসপাতালে ডা. অ্যালিস মারভাল শুরু করেছিলেন।

ইংল্যান্ড থেকে চারজন মহিলা সুপারিনটেনডেন্ট এবং চারজন প্রশিক্ষিত নার্সকে মাদ্রাজে পোস্ট করা হয়েছিল। ১৮৯০ থেকে ১৯০০ সালের মধ্যে, মিশন বা সরকারের অধীনে অনেক স্কুল ভারতের বিভিন্ন অংশে চালু হয়েছিল। ২০শ শতকে, জাতীয় নার্সিং অ্যাসোসিয়েশনগুলি শুরু হয়েছিল।

১৮৯৭ সালে, বিধানচন্দ্র রায় উভয় লিঙ্গের নার্সিং এবং নার্সদের মানদণ্ডে কাজ করেছিলেন।

আরো দেখুন 

 ভারতীয় নার্সিং কাউন্সিল

তথ্যসূত্র

আরো পড়ুন

বহিস্থ সংযোগ 
  Indian Nursing Council 
 Tamil Nadu Nurses and Midwives Council

ভারতে নার্সিং
মাল নদী

মাল নদী হল একটি উত্তরবঙ্গের ছোট নদী। এটি জলপাইগুড়ি জেলায় অবস্থিত।
এই মাল নদীতে নাব্যতা বাড়ানোর চেষ্টা করার জন্য চ্যানেল তৈরি করা হয়েছিল এবং সেই সময় হড়পা বানের স্রোতে মালবাজারে ৫ অক্টোবর ২০২২ তারিখে দুর্গা বিসর্জনের সময় অনেক মানুষের প্রাণ চলে যায়। সেদিন রাত ৮টায় প্রতিমা বিসর্জনের সময় নদীর উচ্চতা হাঁটু সমান ছিলো। হটাৎ করেই নদীতে প্রবল স্রোত বইতে শুরু করে এবং বিসর্জনে অংশরত মানুষ নদীর জলে ডুবে যায়। ঘটনায় ৮ জনের মৃতদেহ সহ ৫০ জনকে জীবিত উদ্ধার করে ১৩ জনকে হাসপাতালে ভর্তি করা হয়। বিশেষজ্ঞদের মতে বৃষ্টির কারণে সৃষ্ট আকস্মিক ঢালের ফলে এরকম ঘটনার সৃষ্টি হতে পারে। জলপাইগুড়ি জেলা প্রশাসক এই দুর্ঘটনার জন্য ভুটানের বৃষ্টির আগাম তথ্য সময়মত না পাওয়াকে দায়ী করে বলেন ভুটান থেকে বৃষ্টির তথ্য সময়মত পাওয়া গেলে এরকম দুর্ঘটনাগুলো এড়ানো যাবে। তবে বিজেপির পাঠানো প্রতিনিধি দলের অভিযোগ যে মাফিয়াদের স্বার্থে নদীতে বাঁধ দেওয়া হয়েছিলো যার ফলে এই দুর্ঘটনা ঘটে। এর জন্য তারা কর্তৃপক্ষকে দায়ী করেছে।

তথ্যসূত্র

জলপাইগুড়ি জেলার নদী
পশ্চিমবঙ্গের নদী
খালিদ আলভী (ক্রিকেটার)

খালিদ আলভী (জন্ম ২০ ডিসেম্বর ১৯৫৭) একজন পাকিস্তানি প্রাক্তন ক্রিকেটার । তিনি ১৯৭১ থেকে ১৯৮৬ সালের মধ্যে পাকিস্তানের বেশ কয়েকটি ঘরোয়া দলের হয়ে ৫৯টি প্রথম-শ্রেণীর ক্রিকেট ম্যাচ খেলেছেন।  

১৯৮০ সালের নভেম্বরে রেলওয়ের বিপক্ষে করাচির হয়ে তিনি তার ক্রিকেটীয় জীবনে সর্বোচ্চ ২১৯ রান করেছিলেন, যখন তিনি কামাল নাজামুদ্দিনের সাথে প্রথম উইকেটে ৪১৮ রানের জুটি করেছিলেন।

আরও দেখুন 

 পাকিস্তান অটোমোবাইলস কর্পোরেশন ক্রিকেটারদের তালিকা

তথ্যসূত্র

বহিঃসংযোগ 

 
সিন্ধুর ক্রিকেটার
করাচি থেকে আগত ক্রিকেটার
পাবলিক ওয়ার্কস ডিপার্টমেন্টের ক্রিকেটার
পাকিস্তান ইন্টারন্যাশনাল এয়ারলাইন্সের ক্রিকেটার
পাকিস্তান অটোমোবাইলস কর্পোরেশনের ক্রিকেটার
করাচির ক্রিকেটার
পাকিস্তানি ক্রিকেটার
জীবিত ব্যক্তি
১৯৫৭-এ জন্ম
শ্রীবিজয়ের উপর চোল বহিরাক্রমণ

১০২৫ খ্রিস্টাব্দে, চোল সম্রাট রাজেন্দ্র প্রথম সামুদ্রিক দক্ষিণ-পূর্ব এশিয়ার শ্রীবিজয়ে নৌ অভিযান শুরু করেন,  শ্রীবিজয়ের বিরুদ্ধে রাজেন্দ্র-র বিদেশী অভিযান ছিল ভারতের ইতিহাসে একটি অনন্য ঘটনা এবং দক্ষিণ-পূর্ব এশিয়ার রাজ্যগুলির সাথে অন্যথায় শান্তিপূর্ণ সম্পর্কের পরম্পরার। বর্তমান ইন্দোনেশিয়া এবং মালয়েশিয়ার বেশ কিছু স্থান চোল রাজবংশের রাজেন্দ্র প্রথম দ্বারা আক্রমণ করা হয়েছিল।   চোল আক্রমণ দক্ষিণ-পূর্ব এশিয়ায় তামিল বণিক সমিতি যেমন মণিগ্রামম্, অয়্যবোল্ এবং ঐন্নুর্রুবরের সম্প্রসারণকে আরও এগিয়ে নিয়েছিল।    চোল আক্রমণের ফলে শ্রীবিজয়ের শৈলেন্দ্র রাজবংশের পতন ঘটে এবং চোল আক্রমণও 1025 খ্রিস্টাব্দে সুমাত্রা থেকে ভারত ও তিব্বতে মহান বৌদ্ধ পণ্ডিত অতীশের প্রত্যাবর্তন যাত্রার সাথে কাকতালীয় ভাবে মিলে যায়।

তথ্যসূত্র 

চোল সাম্রাজ্য
শ্রীবিজয়
ভারতের ইতিহাস
ভারতের আক্রমণ
১১শ শতাব্দী ভারত
রজের ইবানিয়েজ

রজের ইবানিয়েজ দা সিলভা (; জন্ম: ২৩ নভেম্বর ১৯৯৮; রজের ইবানিয়েজ নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইতালীয় ক্লাব রোমা এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।

২০১৯ সালে, ইবানিয়েজ ব্রাজিল অনূর্ধ্ব-২৩ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০২২ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন
রজের ইবানিয়েজ দা সিলভা ১৯৯৮ সালের ২৩শে নভেম্বর তারিখে ব্রাজিলের রিউ গ্রান্দে দো সুলের কানেলায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ইবানিয়েজ ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৯ সালে তিনি ব্রাজিল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ২ বছরে ৬ ম্যাচে অংশগ্রহণ করেছেন।

২০২২ সালের ২৭শে সেপ্টেম্বর তারিখে, ২৩ বছর, ১০ মাস ও ৪ দিন বয়সে, ডান পায়ে ফুটবল খেলায় পারদর্শী ইবানিয়েজ তিউনিসিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৭৮তম মিনিটে রক্ষণভাগের খেলোয়াড় মার্কিনিয়োসের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৩ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ব্রাজিল ৫–১ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে ইবানিয়েজ সর্বমোট ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 
 
 
 
 

১৯৯৮-এ জন্ম
জীবিত ব্যক্তি
ব্রাজিলীয় ফুটবলার
ফুটবল রক্ষণভাগের খেলোয়াড়
ব্রাজিলের আন্তর্জাতিক ফুটবলার
আসোচাৎসিওনে স্পোর্তিভা রোমার খেলোয়াড়
আতালান্তা বেরগামাস্কা কালচোর খেলোয়াড়
ফ্লুমিনেন্সে ফুটবল ক্লাবের খেলোয়াড়
ইতালিতে প্রবাসী ফুটবলার
ব্রাজিলীয় প্রবাসী ফুটবলার
কাম্পেওনাতো ব্রাজিলেইরো সেরিয়ে আ-এর খেলোয়াড়
সেরিয়ে আ-এর খেলোয়াড়
রিও গ্রান্দে দে সুলের ব্যক্তি
ইতালিতে ব্রাজিলীয় প্রবাসী ক্রীড়াবিদ
রিও গ্রান্দে দে সুলের ক্রীড়াবিদ
উয়েফা কনফারেন্স লিগ বিজয়ী খেলোয়াড়
ব্রাজিলীয় পুরুষ ফুটবলার
ফুটবল সেন্ট্রাল ডিফেন্ডার
সৌদি পেশাদার লিগের খেলোয়াড়
লঙ্কাসুখা

লঙ্কাসুখা মালয় উপদ্বীপে অবস্থিত একটি প্রাচীন হিন্দু-বৌদ্ধ রাজ্য ছিল। নামটির উৎপত্তি সংস্কৃত থেকে; এটি লঙ্কা - "উজ্জ্বল ভূমি" এর সাথে সুখ - "আনন্দের" সংমিশ্রণ বলে মনে করা হয়। পুরাতন কেদাহ সহ রাজ্যটি সম্ভবত মালয় উপদ্বীপে প্রতিষ্ঠিত প্রাচীনতম রাজ্যগুলির মধ্যে একটি। রাজ্যের সঠিক অবস্থান কিছু বিতর্কের বিষয়, তবে থাইল্যান্ডের পট্টণীর কাছে ইয়ারাং-এ প্রত্নতাত্ত্বিক আবিষ্কারগুলি একটি সম্ভাব্য অবস্থান নির্দেশ করে। রাজ্যটি দ্বিতীয় শতাব্দীতে প্রতিষ্ঠিত হয়েছিল বলে মনে করা হয়।

কেদাহ ইতিহাসে প্রদত্ত কিংবদন্তি অনুসারে, রাজ্যটি প্রতিষ্ঠা করেছিলেন এবং নামকরণ করেছিলেন মেরোঙ মহাবংশ। অন্য একটি প্রস্তাব থেকে জানা যায় যে নামটি হয়তো লঙ্খা  থেকে এসেছে এবং অশোক, যিনি কিংবদন্তি মৌর্য হিন্দু যোদ্ধারাজা ও যিনি বৌদ্ধধর্মে অনুপ্রাণিত আদর্শগুলি গ্রহণ করার পর অবশেষে শান্তিবাদী হয়ে ওঠেন; মালয় স্থলসন্ধির প্রথম দিকের ভারতীয় উপনিবেশকারীরা তার (অশোক) সম্মানে রাজ্যের নাম লঙ্খাসুখা/লঙ্কাসুখা রেখেছিলেন। চীনা ঐতিহাসিক সূত্রগুলি রাজ্যের কিছু তথ্য প্রদান করে এবং একজন রাজা ভগদত্তকে লিপিবদ্ধ করে যিনি চীনা রাজদরবারে দূত প্রেরণ করেছিলেন।

তথ্যসূত্র 

ভারতীয় রাজতন্ত্র
ঐতিহাসিক অঞ্চল
মালয় উপদ্বীপ
মালয়েশিয়ার মুসলিম-পূর্ব রাজ্য
২য় শতাব্দীতে প্রতিষ্ঠিত
গ্লেইসন ব্রেমের

গ্লেইসন ব্রেমের সিলভা নাসিমেন্তো (, ; জন্ম: ১৮ মার্চ ১৯৯৭; গ্লেইসন ব্রেমের নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইতালীয় ক্লাব ইয়ুভেন্তুস এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

ব্রেমের ২০২২ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন
গ্লেইসন ব্রেমের সিলভা নাসিমেন্তো ১৯৯৭ সালের ১৮ই মার্চ তারিখে ব্রাজিলের ইতাপিতাঙ্গায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
২০২২ সালের ২৩শে সেপ্টেম্বর তারিখে, ২৫ বছর, ৬ মাস ও ৫ দিন বয়সে, ডান পায়ে ফুটবল খেলায় পারদর্শী ব্রেমের ঘানার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৪৬তম মিনিটে রক্ষণভাগের খেলোয়াড় থিয়াগো সিলভার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ব্রাজিল ৩–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে ব্রেমের সর্বমোট ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 
 
 
 
 

১৯৯৭-এ জন্ম
জীবিত ব্যক্তি
ব্রাজিলীয় ফুটবলার
ফুটবল রক্ষণভাগের খেলোয়াড়
ব্রাজিলের আন্তর্জাতিক ফুটবলার
তোরিনো ফুটবল ক্লাবের খেলোয়াড়
ইয়ুভেন্তুস ফুটবল ক্লাবের খেলোয়াড়
ক্লাব আতলেতিকো মিনেইরোর খেলোয়াড়
সাও পাওলো ফুটবল ক্লাবের খেলোয়াড়
ব্রাজিলীয় প্রবাসী ফুটবলার
সেরিয়ে আ-এর খেলোয়াড়
ইতালিতে প্রবাসী ফুটবলার
কাম্পেওনাতো ব্রাজিলেইরো সেরিয়ে আ-এর খেলোয়াড়
ইতালিতে ব্রাজিলীয় প্রবাসী ক্রীড়াবিদ
ফুটবল সেন্ট্রাল ডিফেন্ডার
২০২২ ফিফা বিশ্বকাপের খেলোয়াড়
২০২৪ কোপা আমেরিকার খেলোয়াড়
ব্রাজিলীয় পুরুষ ফুটবলার
প্রথম রাজেন্দ্র চোলের দক্ষিণ-পূর্ব এশিয়া অভিযান

শিলালিপি এবং ঐতিহাসিক সূত্রগুলি জাহির করে যে মধ্যযুগীয় চোল সম্রাট রাজেন্দ্র চোল ১০২৫ খ্রীষ্টাব্দে শ্রীবিজয়কে বশ করার জন্য ইন্দোচীন, ইন্দোনেশিয়া এবং মালয় উপদ্বীপে একটি নৌ-অভিযান পাঠান। তিরুবলঙ্গদু পট্টিকা, লেইডেন অনুদান, এবং রাজেন্দ্র চোল ১ম-এর তামিল শীলাফলক হল এই অভিযানটির সম্বন্ধে তথ্যের প্রধান উৎস।

তথ্যসূত্র 

দক্ষিণ-পূর্ব এশিয়ার সামরিক ইতিহাস
চোল সাম্রাজ্য জড়িত সামরিক অভিযান
১০২৫-এর সশস্ত্র সংঘাত
ভারতের বৈদেশিক সম্পর্কের ইতিহাস
আন্তোনি মাতেউস

আন্তোনি মাতেউস দোস সান্তোস (, ; জন্ম: ২৪ ফেব্রুয়ারি ২০০০; আন্তোনি নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবলের শীর্ষ স্তর প্রিমিয়ার লিগের ক্লাব ম্যানচেস্টার ইউনাইটেড এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।

২০১৯ সালে, আন্তোনি ব্রাজিল অনূর্ধ্ব-২৩ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০২১ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ১১ ম্যাচে ২টি গোল করেছেন।

প্রারম্ভিক জীবন 
আন্তোনি মাতেউস দোস সান্তোস ২০০০ সালের ২৪শে ফেব্রুয়ারি তারিখে ব্রাজিলের ওসাসকোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
আন্তোনি ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৯ সালে তিনি ব্রাজিল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ৩ বছরে ২২ ম্যাচে অংশগ্রহণ করে ৬টি গোল এবং দুইটি শিরোপা জয়লাভ করেছেন।

২০২১ সালের ৭ই অক্টোবর তারিখে, ২১ বছর, ৭ মাস ও ১৩ দিন বয়সে, বাম পায়ে ফুটবল খেলায় পারদর্শী আন্তোনি ভেনেজুয়েলার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৭৭তম মিনিটে আক্রমণভাগের খেলোয়াড় গাব্রিয়েল জেসুসের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২০ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি ব্রাজিল ৩–১ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে আন্তোনি সর্বমোট ৫ ম্যাচে ১টি গোল করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 

 
 
 
 
 
 
 

২০০০-এ জন্ম
জীবিত ব্যক্তি
ব্রাজিলীয় ফুটবলার
ফুটবল ফরোয়ার্ড
ব্রাজিলের আন্তর্জাতিক ফুটবলার
এএফসি আয়াক্সের খেলোয়াড়
সাও পাওলো ফুটবল ক্লাবের খেলোয়াড়
ম্যানচেস্টার ইউনাইটেড ফুটবল ক্লাবের খেলোয়াড়
২০২০ গ্রীষ্মকালীন অলিম্পিকের ফুটবলার
ব্রাজিলের হয়ে অলিম্পিক স্বর্ণ পদক বিজয়ী
২০২০ গ্রীষ্মকালীন অলিম্পিকের পদক বিজয়ী
ফুটবলে অলিম্পিক পদক বিজয়ী
ব্রাজিলের অলিম্পিক ফুটবলার
নেদারল্যান্ডসে প্রবাসী ফুটবলার
এরেডিভিজির খেলোয়াড়
ব্রাজিলীয় প্রবাসী ফুটবলার
প্রিমিয়ার লিগের খেলোয়াড়
কাম্পেওনাতো ব্রাজিলেইরো সেরিয়ে আ-এর খেলোয়াড়
ইংল্যান্ডে প্রবাসী ফুটবলার
ব্রাজিলের আন্তর্জাতিক যুব ফুটবলার
ওসাসকোর ব্যক্তি
ফুটবল উইঙ্গার
ইংল্যান্ডে ব্রাজিলীয় প্রবাসী ক্রীড়াবিদ
২০২২ ফিফা বিশ্বকাপের খেলোয়াড়
রিয়াল বেতিসের খেলোয়াড়
স্পেনে ব্রাজিলীয় প্রবাসী ক্রীড়াবিদ
ব্রাজিলীয় পুরুষ ফুটবলার
২০২২ পঞ্চগড় নৌকাডুবি

২০২২ পঞ্চগড় নৌকাডুবি হলো বাংলাদেশের রংপুর বিভাগের পঞ্চগড় জেলার বোদা উপজেলায় সংঘটিত নৌকাডুবির ঘটনা। যা আউলিয়া ঘাটের নৌকাডুবি নামেও পরিচিত। ২০২২ সালের ২৫ সেপ্টেম্বর বোদা উপজেলায় অবস্থিত করতোয়া নদীর আউলিয়া ঘাটে এই নৌকাডুবির ঘটনা ঘটে। এ ঘটনায় ৬৯ জনের মরদেহ উদ্ধার করা হয়। এছাড়া ৩ জন নিখোঁজ থাকে যাদের সন্ধান পাওয়া যায়নি। মৃতদের মধ্যে প্রায় সবাই সনাতন ধর্মাবলম্বী। তারা নদীর অপরপাড়ে অবস্থিত বদেশ্বরী মন্দিরে  মহালয়া উপলক্ষে আয়োজিত ধর্মসভা যোগ দিতে যাচ্ছিলেন। উদ্ধারকৃত ৬৯ মরদেহের মধ্যে বোদা উপজেলার ৪৬, দেবীগঞ্জ উপজেলার ১৭, আটোয়ারী উপজেলার দুই, পঞ্চগড় সদরের এক এবং ঠাকুরগাঁও সদরের তিন জন। মৃতদের মধ্যে পুরুষ ১৮, নারী ৩০ এবং শিশু ২১ জন।

ঘটনা 
২৫ সেপ্টেম্বর, রবিবার করতোয়া নদীর অপরপাড়ে বড়শশী ইউনিয়নের বদেশ্বরী মন্দিরে মহালয়া উপলক্ষে এক বিশাল ধর্মসভার আয়োজন করা হয়। ধর্মসভায় যোগ দিতে পঞ্চগড় জেলার বোদা ও দেবীগঞ্জ উপজেলার বিভিন্ন ইউনিয়ন থেকে আসা সনাতন ধর্মাবলম্বী লোকজন শ্যালো মেশিনচালিতে একটি নৌকাযোগে মন্দিরে তীর্থযাত্রা করছিলেন। দুপুরের দিকে নদীর মাঝপথে অতিরিক্ত যাত্রীর কারণে নৌকাটি উল্টে যায়। ৫০ জন ধারণক্ষমতার নৌকাটিতে ১৫০ জনেরও বেশী যাত্রী ছিল। কিছু মানুষ সাঁতরে নদীর তীরে ফিরতে পারলেও অধিকাংশ নিখোঁজ হয়। নৌকাডুবির পরপরই স্থানীয়রা নৌকা নিয়ে উদ্ধার কাজ শুরু করেন। পরে রাজশাহী, রংপুর ও কুড়িগ্রাম থেকে আসা ডুবুরি দলও ৯ দিন ধরে উদ্ধারকাজ চালায়।

প্রতিক্রিয়া 
নৌকাডুবির ঘটনার পর দেশজুড়ে শোকের ছায়া নেমে আসে। ঘটনার তদন্তে পঞ্চগড়ের অতিরিক্ত জেলা ম্যাজিস্ট্রেট দ্বীপংকর রায়কে প্রধান করে ৫ সদস্য বিশিষ্ট কমিটি গঠন করা হয়। নৌকাডুবিতে হতাহতের ঘটনায় রাষ্ট্রপতি মো. আবদুল হামিদ ও প্রধানমন্ত্রী শেখ হাসিনা শোক প্রকাশ করেন।

দুর্ঘটনার কারণ 
ঘটনার এক সপ্তাহ পর তদন্ত প্রতিবেদন জমা দেয় গঠিত তদন্ত কমিটি। তদন্ত প্রতিবেদনে দুর্ঘটনার চারটি কারণ উল্লেখ করা হয়। সেগুলো হলো- ঘাটের ইজারাদারের গাফিলতি, নৌকার মাঝির অদক্ষতা, ধর্মীয় অনুভূতিতে আঘাত হানবে ভেবে যাত্রীদের নিষেধ না করা এবং যাত্রীদের অসচেতনতা। পাশাপাশি ভৌগোলিক পরিস্থিতি ও নদীকেন্দ্রিক মানুষের জীবন-জীবিকার কথা উল্লেখ করা হয় প্রতিবেদনে। ভবিষ্যতে এমন দুর্ঘটনা যাতে না ঘটে সেজন্য পাঁচ দফা সুপাারিশ করে কমিটি।’

তথ্যসূত্র 

২০২২-এ বাংলাদেশ
২০২২-এ বাংলাদেশের ঘটনা
হরিনারায়ণপুর, কুলপি

হরিনারায়ণপুর হচ্ছে ভারতের পশ্চিমবঙ্গ রাজ্যের দক্ষিণ ২৪ পরগণা জেলার ডায়মন্ড হারবার মহকুমার কুলপি সমষ্টি উন্নয়ন ব্লকের একটি প্রত্নতাত্ত্বিক স্থান।

ভূগোল 
হরিনারায়ণপুরের অবস্থান স্থানাঙ্ক হচ্ছে । এটির সমুদ্রপৃষ্ঠ থেকে গড়ে ৪ মিটার উঁচু।

প্রত্নবস্তু 
ভারতের প্রত্নতাত্ত্বিক অধ্যয়ন ও প্রশিক্ষণ কেন্দ্রের পূর্ব ভারত শাখার শর্মি চক্রবর্তীর মতে, এখানে পোড়ামাটির ফলক, আধা-মূল্যবান পাথরের পুঁতি এবং শুঙ্গ-কুষাণ যুগের মৃৎপাত্র পাওয়া গেছে।

তথ্যসূত্র 

দক্ষিণ চব্বিশ পরগনা জেলা
পশ্চিমবঙ্গের প্রত্নতাত্ত্বিক স্থান
হুবলি রেলওয়ে বিভাগ

হুবলি রেলওয়ে বিভাগ ভারতীয় রেলওয়ের দক্ষিণ পশ্চিম রেলওয়ে জোনের অধীনে তিনটি রেলওয়ে বিভাগের একটি। এই রেলওয়ে বিভাগটি ১৯৫১ সালের ৫ নভেম্বর গঠিত হয়েছিল এবং এর সদর দপ্তর ভারতের কর্ণাটক রাজ্যের হুব্বলিতে অবস্থিত।

বেঙ্গালুরু রেলওয়ে বিভাগ এবং মাইসুরু রেলওয়ে বিভাগ হল দক্ষিণ পশ্চিম রেল জোনের অধীনে অন্যান্য রেলওয়ে বিভাগ যার সদর দফতর হুব্বলিতে অবস্থিত।

বিভাগসমূহ 

 গদগ জংশন-হোটগি জংশন সেকশন
 গুন্টকাল-ভাস্কো দা গামা বিভাগ
 মিরাজ-লোন্ডা বিভাগ
 বেল্লারি জংশন-চিক্কাজাজুর জংশন সেকশন
 তোরণগাল্লু জংশন-রঞ্জিতপুরা সেকশন
 বাগলকোট জংশন-কুদাচি সেকশন
 গদগ জংশন-ওয়াদি জংশন সেকশন
 জিনিগেরা জংশন-রাইচুর জংশন সেকশন
 হোসপেট জংশন-অমরাবতী কলোনি জংশন সেকশন
 গুন্ডা রোড জংশন-স্বামীহাল্লি সেকশন
 রায়দুর্গ-তুমকুর বিভাগ
 গদগ জংশন-ইয়ালভিগি বিভাগ

রেলওয়ে স্টেশন এবং শহরের তালিকা 
তালিকায় হুবলি রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে।

তথ্যসূত্র 

ভারতীয় রেলের বিভাগ
মাতেউস কুনিয়া

মাতেউস সান্তোস কারনেইরো কুনিয়া (, ; জন্ম: ২৭ মে ১৯৯৯; মাতেউস কুনিয়া নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব আতলেতিকো মাদ্রিদ এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

২০১৯ সালে, কুনিয়া ব্রাজিল অনূর্ধ্ব-২৩ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০২১ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।

প্রারম্ভিক জীবন
মাতেউস সান্তোস কারনেইরো কুনিয়া ১৯৯৯ সালের ২৭শে মে তারিখে ব্রাজিলের জোয়াও পেসোয়া (পারাইবা) জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
কুনিয়া ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৯ সালে তিনি ব্রাজিল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ৩ বছরে ২৪ ম্যাচে অংশগ্রহণ করে ২১টি গোল এবং দুইটি শিরোপা জয়লাভ করেছেন।

২০২১ সালের ২রা সেপ্টেম্বর তারিখে, ২২ বছর, ৩ মাস ও ৬ দিন বয়সে, ডান পায়ে ফুটবল খেলায় পারদর্শী কুনিয়া চিলির বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৭৮তম মিনিটে আক্রমণভাগের খেলোয়াড় গাব্রিয়েল বারবোসার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৯ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি ব্রাজিল ১–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে কুনিয়া সর্বমোট ৪ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 

১৯৯৯-এ জন্ম
জীবিত ব্যক্তি
ব্রাজিলীয় ফুটবলার
ফুটবল ফরোয়ার্ড
ব্রাজিলের আন্তর্জাতিক ফুটবলার
হের্টা বিএসসির খেলোয়াড়
আরবি লাইপৎসিশের খেলোয়াড়
আতলেতিকো মাদ্রিদের ফুটবলার
২০২০ গ্রীষ্মকালীন অলিম্পিকের ফুটবলার
ব্রাজিলের হয়ে অলিম্পিক স্বর্ণ পদক বিজয়ী
২০২০ গ্রীষ্মকালীন অলিম্পিকের পদক বিজয়ী
বুন্দেসলিগার খেলোয়াড়
ব্রাজিলের অলিম্পিক ফুটবলার
সুইস সুপার লিগের খেলোয়াড়
ফুটবলে অলিম্পিক পদক বিজয়ী
জার্মানিতে প্রবাসী ফুটবলার
লা লিগার খেলোয়াড়
ব্রাজিলীয় প্রবাসী ফুটবলার
স্পেনে প্রবাসী ফুটবলার
সুইজারল্যান্ডে প্রবাসী ফুটবলার
ফুটবল উইঙ্গার
ব্রাজিলের আন্তর্জাতিক যুব ফুটবলার
ব্রাজিলের অনূর্ধ্ব-২০ আন্তর্জাতিক ফুটবলার
স্পেনে ব্রাজিলীয় প্রবাসী ক্রীড়াবিদ
জার্মানিতে ব্রাজিলীয় প্রবাসী ক্রীড়াবিদ
উলভারহ্যাম্পটন ওয়ান্ডারার্স ফুটবল ক্লাবের খেলোয়াড়
প্রিমিয়ার লিগের খেলোয়াড়
ইংল্যান্ডে ব্রাজিলীয় প্রবাসী ক্রীড়াবিদ
কুরিতিবা ফুটবল ক্লাবের খেলোয়াড়
ব্রাজিলীয় পুরুষ ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়